Byrettens dom stadfæstet
Ret: Vestre Landsret (2. instans)
Faggruppe: Civilsag — Almindelig civil sag
Sagsemner: Tinglysning;

/

VESTRE LANDSRET
DOM

afsagt den 22. oktober 2021

Sag BS-10414/2021-VLR
(4. afdeling)

Appellant 1, tidligere Sagsøgte 1

og

Appellant 2, tidligere Sagsøgte 2
(begge advokat Lars Fredslund)

mod

Tjærby Ejendomme ApS
(advokat Rasmus Nørgaard Bek)

Retten i Randers har den 2. marts 2021 afsagt dom i 1. instans (sag BS-
3793/2020-RAN).

Landsdommerne Annette Dellgren, Erik P. Bentzen og Nikolaj Wessel
Tromborg (kst.) har deltaget i ankesagens afgørelse.

Påstande
Appellanterne, Appellant 1, tidligere Sagsøgte 1 og Appellant 2, tidligere
Sagsøgte 2, har gentaget deres påstand om frifindelse.

Indstævnte, Tjærby Ejendomme ApS, har påstået dommen stadfæstet.

Supplerende sagsfremstilling



/

2

Der er for landsretten fremlagt kort over vejforsyning vedrørende Matrikel nr.
2 og matrikelkort over området fra Geodatastyrelsen, som er udskrevet den 3.
og 4. maj 2021.

Anbringender
Parterne har i det væsentlige gentaget deres anbringender for byretten.

Landsrettens begrundelse og resultat
Det er ubestridt, at Tjærby Ejendomme ApS indgik en aftale med den tidligere
ejer af Matrikel nr. 2, hvorefter Tjærby Ejendomme ApS fik ret til at optage en
privat fællesvej på matrikelkortet over ejendommen, som siden blev købt af
Appellant 1, tidligere Sagsøgte 1 og Appellant 2, tidligere Sagsøgte 2.

Parterne er ligeledes enige om, at der ved vurderingen af, om køberne har
fortrængt denne ret i medfør af tinglysningslovens § 1, stk. 2, jf. § 5, skal ske
identifikation med den advokat, som repræsenterede køberne i forbindelse med
erhvervelsen af ejendommen.

Det fremgår af tingbogen, at der er tinglyst 896 m  vej på ejendommen, hvilket
også fremgik af salgsopstillingen.

2

Købernes advokat skrev i sit brev af 2. marts 2018 til sælgerens
ejendomsmæg-ler blandt andet, at køberne fortsat afventede modtagelse af
ejendomsdatarap-porten, og at det fortsat forudsattes, at denne ikke indeholdt
byrdefulde forhold for køberne. Ejendomsdatarapporten, der blev sendt til
advokaten den 6. marts 2018, hvorefter advokaten godkendte handlen endeligt
i brev af 19. marts 2018, indeholder et kort over vejforsyningen på
ejendommen. Vejretten er på dette kort indtegnet med en stiplet linje uden
farvemarkeringer. Det fremgår af kor-tets signaturforklaring, at status for veje
og stier uden farvemarkering ikke er oplyst, og at der kan tages kontakt til
kommunen med henblik på at få oplys-ning om disse.

Landsretten finder på denne baggrund, at advokaten har haft en sådan anled-
ning til at undersøge denne vejret, at Appellant 1, tidligere Sagsøgte 1 og
Appellant 2, tidligere Sagsøgte 2 ikke ved tinglysning af skødet på Matrikel nr.
2, har været i god tro, og derfor ikke har fortrængt Tjærby Ejendomme ApS’
utinglyste vejret.

Herefter tiltrædes det, at Appellant 1, tidligere Sagsøgte 1 og Appellant 2,
tidligere Sagsøgte 2 skal anerkende, at den til enhver tid værende ejer af
Matrikel nr. 1, har adgangsret og vejret over Matrikel nr. 2, ad den i matriklen
registrerede private fællesvej.



/

3

Det tiltrædes endvidere af de grunde, der er anført af byretten, at Tjærby Ejen-
domme ApS har krav på, at vejretten tinglyses.

Landsretten stadfæster derfor byrettens dom.

Efter sagens udfald skal Appellant 1, tidligere Sagsøgte 1 og Appellant 2,
tidligere Sagsøgte 2 i sagsomkostninger for landsretten solidarisk betale
20.000 kr. til Tjærby Ejendomme ApS. Beløbet er til dækning af udgifter til
advokatbistand ekskl. moms. Ud over sagens værdi er der ved fastsættelsen af
beløbet til advokat ta-get hensyn til sagens omfang og forløb, herunder
hovedforhandlingens be-grænsede varighed.

THI KENDES FOR RET:

Byrettens dom stadfæstes.

I sagsomkostninger for landsretten skal Appellant 1, tidligere Sagsøgte 1 og
Appellant 2, tidligere Sagsøgte 2 inden 14 dage solidarisk betale 20.000 kr. til
Tjærby Ejen-domme ApS. Beløbet forrentes efter rentelovens § 8 a.



/